|  |
| --- |
| Prifysgol Metropolitan Caerdydd |
| Adroddiad Blynyddol y Pwyllgor Llywodraethu ac Enwebiadau |
| Blwyddyn Academaidd 2023-2024 |

|  |
| --- |
| Cymeradwywyd gan Menai Owen-JonesTachwedd 2024 |





Adroddiad Blynyddol y Pwyllgor Llywodraethu ac Enwebiadau

# Ynglyn â’r Pwyllgor

Mae'r Pwyllgor Llywodraethu ac Enwebiadau (y **Pwyllgor**) yn gorff dirprwyedig o Fwrdd y Llywodraethwyr (y **Bwrdd**) ym Mhrifysgol Metropolitan Caerdydd (y **Brifysgol**).

Mae'r Pwyllgor yn cefnogi'r Bwrdd i sicrhau bod y Brifysgol yn cynnal arfer llywodraethu da a'i bod yn atebol i'w rhanddeiliaid. Mae ei Gylch Gorchwyl i'w weld yn [Atodiad 1](#_Appendix_1).

Yn 2023-24, cefnogwyd y Pwyllgor gan Greg Lane (Pennaeth Llywodraethu a Chlerc Bwrdd y Llywodraethwyr) ac Emily Samphier (Uwch Swyddog Llywodraethu).

Aelodaeth

Roedd aelodaeth y Pwyllgor ar gyfer Blwyddyn Academaidd 2023-24 fel a ganlyn:

* Nick Capaldi OBE (Cadeirydd a Llywodraethwr Annibynnol)
* Yr Athro Cara Aitchison (Llywydd ac Is-Ganghellor) (hyd at fis Ionawr 2024)
* Charlie Bull (Llywodraethwr Staff Gwasanaethau Proffesiynol)
* Yr Athro Rachael Langford (Llywydd ac Is-Ganghellor) (o fis Chwefror 2024)
* Paul Matthews (Llywodraethwr Annibynnol)
* Kirsty Palmer (Llywodraethwr Cynrychiolydd y Bwrdd Academaidd)
* John Taylor CBE (Cadeirydd y Bwrdd a Llywodraethwr Annibynnol)
* David Warrender (Llywodraethwr Annibynnol)

Cyfarfodydd

Cynhaliwyd tri chyfarfod yn ystod Blwyddyn Academaidd 2023-24:

* 02 Hydref 2023
* 29 Ionawr 2024
* 03 Mehefin 2024

Cynhaliwyd cyfarfodydd rhithwir trwy MS Teams. Darparodd y Pwyllgor adroddiad cryno i'r Bwrdd yn dilyn pob cyfarfod.

# Gwaith y Pwyllgor yn ystod 2023-24

Canolbwyntiodd gwaith y Pwyllgor yn ystod 2023-24 ar y meysydd allweddol a ganlyn:

* Datblygu cynigion newydd ar gyfer Strwythur Bwrdd a Phwyllgorau'r Brifysgol (adran 3) ;
* Symleiddio’r broses o gwmpas Cynllunio Olyniaeth y Bwrdd ac adolygu recriwtio (adran 5);
* Sefydlu, hyfforddi a datblygu (adran 6); a
* Cynllun Dirprwyo'r Brifysgol (adran 7).

# Strwythur Byrddau a Phwyllgorau

Bwriadodd y Pwyllgor Llywodraethu ac Enwebiadau edrych yn fanylach ar strwythur llywodraethu'r Brifysgol yn 2023-24. Fodd bynnag, roedd newidiadau mewn uwch arweinyddiaeth, ac anghenion sefydliadol esblygol, yn gofyn am newid ffocws. Felly rhoddodd y Pwyllgor flaenoriaeth i fynd i'r afael â heriau gweithredol uniongyrchol.

Newid pwysig oedd y bwriad i drawsnewid y Pwyllgor Adnoddau yn Bwyllgor Cyllid ar ddechrau blwyddyn academaidd 2024-25. Bydd hyn yn caniatáu ffocws mwy dwys ar faterion ariannol tra'n parhau i oruchwylio meysydd cysylltiedig. Mae'r newid hwn yn cyd-fynd ag ymrwymiad parhaus y Pwyllgor i gryfhau fframwaith llywodraethu'r Brifysgol a sicrhau ei effeithiolrwydd wrth gefnogi nodau strategol y sefydliad.

Yn ogystal, parhaodd y Pwyllgor â’i waith i sefydlu’r Pwyllgor Pobl, Iechyd a Llesiant (**PPILl**). Er bod oedi cyn cyflwyno’r PHWC oherwydd yr heriau a grybwyllwyd uchod, symudodd y Pwyllgor ymlaen â’r gwaith o ddatblygu ei gylch gorchwyl. Bydd y PPILl yn chwarae rhan hanfodol wrth hyrwyddo amgylchedd cadarnhaol a chefnogol i staff a myfyrwyr, gan feithrin diwylliant o les, a mynd i'r afael â materion sy'n ymwneud â chydraddoldeb, amrywiaeth a chynhwysiant.

# Adolygiad o Effeithiolrwydd y Bwrdd

Roedd holl argymhellion Adolygiad Effeithiolrwydd Bwrdd 2021 wedi'u gweithredu'n llwyddiannus, gan wella effeithiolrwydd cyffredinol arferion llywodraethu'r Brifysgol. Gan edrych ymlaen, bydd gan y Pwyllgor rôl ganolog yn yr Adolygiad o Effeithiolrwydd Bwrdd nesaf, y bwriedir ei gynnal yn 2025-26. Bydd yr adolygiad yn gyfle gwerthfawr i asesu perfformiad y Bwrdd, nodi meysydd i'w gwella, a sicrhau bod y Bwrdd yn parhau i fod yn gydnaws ag amcanion strategol y Brifysgol. Bydd y Pwyllgor yn allweddol wrth bennu cwmpas yr adolygiad, gan sicrhau ei fod yn mynd i'r afael â meysydd allweddol sy'n berthnasol i effeithiolrwydd a llywodraethu'r Bwrdd - bydd y gwaith ar gyfer hyn yn dechrau yn 2024-25.

# Cynllunio ar gyfer Olyniaeth y Bwrdd

Cynigion Cynllunio ar gyfer Olyniaeth y Bwrdd

Yn ystod 2024 gwnaed cynnydd sylweddol tuag at ddatblygu Cynllunoi ar gyfer Olyniaeth y Bwrdd (**COB**) manwl. Ystyriwyd y COB ym mis Ionawr ac roedd yn nodi gwybodaeth fanwl a fyddai'n galluogi dull gwell o gynllunio a hyfforddi olyniaeth. Byddai datblygu COB yn bennaf yn sicrhau trosglwyddiad esmwyth pan fo bylchau yn aelodaeth y Bwrdd, gan ddiogelu parhad arweinyddiaeth, hyrwyddo CACh, a llywodraethu gwell. Mae'r rhain i gyd yn bwysig i allu'r Brifysgol i gyflawni ei nodau strategol. Roedd y broses o gwblhau'r COB wedi'i gohirio oherwydd gwaith cysylltiedig ar y strwythur llywodraethu yr oedd ei angen i fwydo i mewn i'r ddogfen a bwriedir ei chwblhau yn 2024-25.

Recriwtio Llywodraethwyr Annibynnol

Yn dilyn ymddeoliadau sawl Llywodraethwr, roedd gan y Brifysgol bum lle gwag ar y Bwrdd ar ddiwedd blwyddyn academaidd 2022-23. Bu’r Pwyllgor yn monitro’r broses recriwtio’n agos, gan ddarparu canllawiau a sicrhau ei bod yn deg ac yn dryloyw. Pwysleisiodd y Pwyllgor bwysigrwydd nodi ymgeiswyr â chefndiroedd, sgiliau a phrofiadau amrywiol i ategu cyfansoddiad presennol y Bwrdd.

Cymerodd Cadeirydd y Pwyllgor ran weithredol yn yr ymarfer recriwtio ochr yn ochr â Chadeirydd y Bwrdd. Cynhaliwyd cyfweliadau ym mis Medi 2023, gan arwain at benodi pum Llywodraethwr Annibynnol newydd. Cryfhawyd ymdrechion y Brifysgol i recriwtio Bwrdd amrywiol a chymwysedig ymhellach ym mis Chwefror 2024 gyda phenodiad dau Lywodraethwr Annibynnol ychwanegol. Mae'r ehangu hwn ar y Bwrdd wedi gwella'n sylweddol ei arbenigedd a'i allu i arwain cyfeiriad strategol y Brifysgol yn effeithiol ac i gwrdd â'r heriau a wynebir gan y Brifysgol o ran ei thrawsnewidiad a'i hadferiad ariannol.

# Sefydlu, Hyfforddi a Datblygu Llywodraethwyr

Mae'r Cynllun Sefydlu, Hyfforddi a Datblygu Llywodraethwyr blynyddol yn cael ei arwain gan Lywodraethwyr i sicrhau ei fod yn canolbwyntio ar anghenion hyfforddi a cheisiadau'r Bwrdd. Wrth osod y cynllun, rhoddodd y Pwyllgor flaenoriaeth i ddatblygiad proffesiynol y Bwrdd, gan sicrhau bod pob Llywodraethwr yn derbyn hyfforddiant wedi’i deilwra i’w rôl a’i gyfrifoldebau penodol lle bo angen. Drwy ystyried anghenion corfforaethol y Brifysgol a buddiannau'r Bwrdd, nod y Pwyllgor oedd rhoi dealltwriaeth gynhwysfawr i'r holl aelodau o faterion y sector a gweithrediadau mewnol y Brifysgol. Cynlluniwyd y dull hwn i gefnogi Llywodraethwyr i wneud penderfyniadau gwybodus a chyfrannu'n effeithiol at lwyddiant y sefydliad.

Roedd y rhaglen a ddarparwyd yn ystod 2023-24 yn cynnwys:

* Rhaglen sefydlu ffurfiol ar gyfer pob Llywodraethwr Annibynnol newydd, yn cynnwys cyfarfodydd gyda Chadeirydd y Bwrdd, yr Is-Ganghellor, yr Uwch Lywodraethwr Annibynnol, a'r Tîm Llywodraethu. Derbyniodd Llywodraethwyr newydd hefyd hyfforddiant allanol gan AdvanceHE.
* Cyfarfodydd, yn ôl y gofyn, rhwng y Llywodraethwyr a'r Cadeirydd, aelodau o Grŵp Gweithredol y Brifysgol, a Chlerc y Bwrdd, yn y drefn honno.
* Sesiwn briffio allanol gan y Comisiwn Cydraddoldeb a Hawliau Dynol.

Matrics Sgiliau

Mae'r Pwyllgor yn cydnabod pwysigrwydd Matrics Sgiliau cadarn i gefnogi llywodraethu effeithiol drwy nodi'r arbenigedd angenrheidiol. Gan ei bod yn adolygu aelodaeth y Bwrdd yn rheolaidd, mae angen dealltwriaeth glir ar y Brifysgol o sgiliau a galluoedd llywodraethwyr. Mae Matrics Sgiliau yn darparu’r sylfaen hanfodol ar gyfer sicrhau bod set gytbwys ac amrywiol o sgiliau, arbenigedd a phrofiadau’n cael eu cynrychioli, gan alluogi penderfyniadau a llywodraethu effeithiol. Adolygwyd y Matrics Sgiliau ddiwethaf yn 2021-22.

Mae'r Matrics Sgiliau diwygiedig yn cynnwys fformat digidol sy'n haws ei ddefnyddio ac yn ymgorffori adborth gwerthfawr gan y Pwyllgor. Y gobaith yw y bydd yn galluogi asesiad mwy cywir o alluoedd Llywodraethwyr a sicrhau bod cyfansoddiad y Bwrdd yn cyd-fynd â blaenoriaethau strategol ac anghenion esblygol y sefydliad.

# Llywodraethiant

Uwch Lywodraethwr Annibynnol

Parhaodd yr Uwch Lywodraethwr Annibynnol (**ULA**) i chwarae rhan ganolog yn llywodraethiant y Brifysgol yn 2023-24. Yn unol â'u cylch gorchwyl ehangach, bu'r ULA yn ymwneud yn weithredol â sefydlu Llywodraethwyr newydd, gan ddarparu mentoriaeth ac arweiniad. Roedd un o gyfrifoldebau allweddol yr ULA, sef gwerthusiad blynyddol Cadeirydd y Bwrdd, yn arbennig o arwyddocaol eleni gan ei fod yn cyd-daro â thymor y Cadeirydd yn dod i ben. Darparodd yr ULA asesiad cynhwysfawr i’r Bwrdd, gan gynnig mewnwelediadau gwerthfawr a lywiodd etholiad Cadeirydd y Bwrdd ar gyfer 2024-27.

Adolygiad o'r Datganiad o Berthynas

Cynhaliwyd adolygiad blynyddol o’r Datganiad o Berthynas rhwng y Bwrdd a’r Bwrdd Gweithredol, a gymeradwywyd gyntaf ym mis Chwefror 2022, yn ystod blwyddyn academaidd 2023-24. Er nad oedd angen unrhyw newidiadau sylweddol, archwiliodd y Pwyllgor ffyrdd o wella cyfathrebu a chydweithio rhwng y Bwrdd a'r Bwrdd Gweithredol. Yn 2024-25 bydd y Tîm Llywodraethu yn ystyried cael sesiynau briffio ychwanegol cyn cyfarfodydd y Bwrdd, gan gynnwys cyflwyniadau gan Ddeoniaid Ysgolion. Bwriad hyn yw meithrin dealltwriaeth ddyfnach o weithrediadau'r Brifysgol a hwyluso trafodaethau mwy ystyrlon.

Adolygiad o'r Cynllun Dirprwyo

Parhaodd y Pwyllgor i fonitro Cynllun Dirprwyo'r Brifysgol, arf hanfodol ar gyfer sicrhau llywodraethu a gwneud penderfyniadau effeithiol. Mewn ymateb i newidiadau trefniadol diweddar, gan gynnwys absenoldeb Dirprwy Is-Ganghellor a chyflwyniad rôl interim Ysgrifennydd a Phrif Swyddog Gweithredu'r Brifysgol, diweddarwyd y Cynllun i gyd-fynd â strwythur presennol y Brifysgol. Wrth i strwythur uwch reolwyr newydd y Brifysgol ddatblygu, bydd diwygiadau pellach yn cael eu gweithredu i gynnal perthnasedd ac effeithiolrwydd y Cynllun.

Erthyglau ac Offeryn Llywodraethu Diwygiedig

Yn dilyn gwaith blynyddoedd blaenorol gan y Pwyllgor Llywodraethu ac Enwebiadau, a chymeradwyaeth derfynol gan Lywodraeth Cymru a’r Cyfrin Gyngor, daeth Erthyglau ac Offeryn Llywodraethu diweddaredig y Brifysgol i rym ar 01 Mawrth 2024. Nid yw'r Tîm Llywodraethu wedi gallu canolbwyntio ar unwaith ar ddiweddaru dogfennau llywodraethu ategol eraill y Brifysgol oherwydd heriau ariannol parhaus ac ymdrechion ailstrwythuro. Mae hyn yn parhau i fod yn flaenoriaeth ar gyfer 2024-2025.

Disgrifiad o'r Rolau

Cynhaliodd y Pwyllgor adolygiad cynhwysfawr o’r disgrifiadau rôl amrywiol sy’n nodi dyletswyddau Aelodau’r Bwrdd (a restrir isod). Mae'r disgrifiadau hyn yn cefnogi llywodraethu effeithiol ac maent yn hanfodol ar gyfer egluro disgwyliadau, cyfrifoldebau a chymwyseddau. Meincnododd y Tîm Llywodraethu yn erbyn sefydliadau tebyg, gan ymgorffori manylebau person manylach a gofynion hyfforddi. Mae hyn wedi gwella eglurder a defnyddioldeb y dogfennau hyn. Bydd y disgrifiadau rôl diwygiedig, sydd bellach wedi'u fformatio mewn arddull gorfforaethol gyson, yn cefnogi recriwtio, datblygu ac effeithiolrwydd llywodraethu cyffredinol.

Y chwe disgrifiad rôl yw:

* Aelod o'r Bwrdd
* Aelod Cyfetholedig Allanol (o Bwyllgor)
* Cadeirydd y Bwrdd
* Is-Gadeirydd y Bwrdd
* Uwch Lywodraethwr Annibynnol
* Cadeirydd ac Is-Gadeirydd y Pwyllgor

# Arall

Recriwtio Is-Ganghellor

Yn dilyn y cyhoeddiad yn 2023 o fwriad Is-Ganghellor y Brifysgol i ymddeol, hysbyswyd y Pwyllgor drwy gydol y broses o recriwtio’r Is-Ganghellor newydd. Rheolwyd y broses gan banel recriwtio a gynullwyd yn arbennig a chymeradwywyd y penodiad mewn Cyfarfod Arbennig o Fwrdd y Llywodraethwyr. Darparodd y Pwyllgor drosolwg a sicrhaodd fod y broses yn dryloyw, yn gynhwysol ac yn drylwyr. Gwnaeth rhanddeiliaid y Brifysgol gymryd rhan weithredol, ac yn y pen draw penododd Bwrdd y Llywodraethwyr yr Athro Rachael Langford yn Is-Ganghellor newydd o’r 01 Chwefror 2024.

Gwobrau er Anrhydedd

Bob blwyddyn yn seremonïau graddio'r Brifysgol, dyfernir Gwobrau Er Anrhydedd i unigolion sydd wedi gwneud cyfraniadau eithriadol yn eu maes, cyflawniadau eithriadol, neu wasanaeth i'r gymuned ehangach. Eleni, oherwydd ystyriaethau strategol parhaus, cyfyngodd y Brifysgol ar nifer y dyfarniadau a roddwyd. Adolygodd y Pwyllgor enwebiadau ar gyfer Cymrodoriaethau er Anrhydedd yn ofalus, gan sicrhau proses deg a thryloyw sy'n cyd-fynd â gwerthoedd y Brifysgol. Y derbynnydd oedd: Mr Ravi Shastri. Mae Mr Shastri, cyn gricedwr a hyfforddwr rhyngwladol, bellach yn llysgennad byd-eang i CCS Morgannwg. Chwaraeodd i'r sir am bedair blynedd ac mae'n eu helpu i ehangu eu cyrhaeddiad i farchnad griced India. Mae ei rôl yn cynnwys cynghori ar strwythur sefydliadol a rheolaeth i wella perfformiad.

Arfarnu Llywodraethwyr 2023-24

Mae’r broswes arfarnu llywodraethwyr yn parhau i fod yn elfen hollbwysig o fframwaith llywodraethu'r Brifysgol. Mae'r gwerthusiadau hyn yn sicrhau bod pob Llywodraethwr unigol yn cyfrannu'n ystyrlon at genhadaeth y Brifysgol a bod eu disgwyliadau ar gyfer y rôl yn cael eu bodloni. Mae'r broses arfarnu yn meithrin deialog agored, yn hwyluso adborth, ac yn nodi meysydd ar gyfer twf. Eleni, cynhaliwyd gwerthusiadau gyda mwyafrif y Llywodraethwyr, gan gynnwys cyfweliadau ymadael ar gyfer y rhai oedd yn agosáu at ddiwedd eu tymor. Gwneir ymdrechion i annog pob Llywodraethwr i gymryd rhan yn y broses Arfarnu. Bydd yr adborth gwerthfawr hwn yn llywio arferion llywodraethu yn y dyfodol ac yn gwella effeithiolrwydd cyffredinol y Bwrdd.

Rhan allweddol o'r broses arfarnu yw cael mewnwelediad gan Aelodau'r Bwrdd ynghylch eu dyheadau yn y Brifysgol. Roedd y trafodaethau a gafodd y Cadeirydd gyda'r Aelodau yn archwilio eu diddordebau mewn Aelodaeth Pwyllgorau ac yn caniatáu iddynt amlygu eu meysydd diddordeb ac arbenigedd. Roedd y mewnbwn gwerthfawr hwn yn sail i ddealltwriaeth y Cadeirydd o gryfderau cyfunol y Bwrdd ac yn hwyluso proses gwneud penderfyniadau mwy gwybodus wrth ffurfio Pwyllgorau.

**Cymeradwywyd gan Nick Capaldi
Cadeirydd y Pwyllgor Llywodraethu ac Enwebiadau 2023-24**

**Hydref 2024**

**Cymeradwywyd gan Menai Owen-Jones
Cadeirydd y Pwyllgor Llywodraethu ac Enwebiadau 2024-25**

**04 Tachwedd 2024**

# **ATODIAD 1**

Cylch Gorchwyl y Pwyllgor Llywodraethu ac Enwebiadau 2023-2024

1. Gwybodaeth Allweddol

Yn adrodd i: Bwrdd y Llywodraethwyr

Digwyddiadau: 3 chyfarfod y flwyddyn, gyda chyfarfodydd ychwanegol wedi'u hamserlennu yn ôl yr angen

1. Aelodaeth, Cworwm, a Mynychwyr
2. Cworwm: 4 aelod, a rhaid i o leiaf 3 ohonynt fod yn Llywodraethwyr Annibynnol neu Gyfetholedig
3. Aelodau a Mynychwyr

|  |  |
| --- | --- |
| Aelodau Nick Capaldi (Llywodraethwr Annibynnol/Cadeirydd) Yr Athro Cara Aitchison (Llywydd ac Is-Ganghellor) Charlie Bull (Llywodraethwr Staff Gwasanaethau Proffesiynol) Paul Matthews (Llywodraethwr Annibynnol) Kirsty Palmer (Cynrychiolydd y Bwrdd Academaidd) John Taylor (Cadeirydd y Bwrdd) David Warrender (Llywodraethwr Annibynnol) *[un swydd wag Llywodraethwr Annibynnol]* | Mynychwyr Ysgrifenyddiaeth y Brifysgol Pennaeth Llywodraethu a Chlerc i Fwrdd y Llywodraethwyr *Yn ôl disgresiwn y Cadeirydd, gwahoddir swyddogion eraill y Brifysgol, fel y bo'n briodol, i fynychu cyfarfodydd.* |

1. Cylch gorchwyl

Mae'r Pwyllgor Llywodraethu ac Enwebiadau yn atebol i Fwrdd y Llywodraethwyr am oruchwylio trefniadau llywodraethu corfforaethol i sicrhau bod y Brifysgol yn dilyn arfer gorau. Rôl y Pwyllgor yn rhannol yw sicrhau corff llywodraethu mwy effeithiol, cefnogi recriwtio llywodraethwyr medrus, ystyried cynllunio ar gyfer olyniaeth i helpu i lenwi bylchau sgiliau, datblygu fframwaith ar gyfer gwerthuso llywodraethwyr, a gweithio gyda Chadeiryddion Pwyllgorau eraill i asesu perfformiad Pwyllgorau a gwneud argymhellion ar gyfer gwella arfer.

Mae’n gyfrifol am adolygu cyfansoddiad y corff llywodraethu, gan gynnwys aelodaeth a maint yn ogystal â chynllunio ar gyfer olyniaeth, a gwneud argymhellion i Fwrdd y Llywodraethwyr ynghylch recriwtio a phenodi llywodraethwyr. Mae'n gyfrifol am wneud argymhellion i'r Bwrdd ar strwythur ac aelodaeth Pwyllgorau gan gynnwys Cadeiryddion. Mae'n gyfrifol am oruchwylio effeithiolrwydd y corff llywodraethu a'i bwyllgorau, cychwyn adolygiadau, monitro perfformiad pwyllgorau a phresenoldeb llywodraethwyr. Mae hefyd yn datblygu cynlluniau hyfforddi a sefydlu ar gyfer y corff llywodraethu, gan gynnwys rhaglen hyfforddi flynyddol. Mae'r Pwyllgor hefyd yn chwarae rhan bwysig wrth benodi'r Canghellor, Cadeirydd y Bwrdd, yr Is-Ganghellor a swyddi uwch eraill.

Bydd y Pwyllgor yn nodi, o'r argymhellion a ddaw i law, bersonau addas i dderbyn Cymrodoriaeth er Anrhydedd a Graddau er Anrhydedd.

Bydd y Pwyllgor yn ystyried argymhellion ar enwebeion arfaethedig y Brifysgol ar gyfer dyfarniadau o dan System Anrhydedd y DU.

1. Cylch Gorchwyl
2. I ystyried a chael awdurdod i gymeradwyo ar ran y Bwrdd:
3. Y broses a ddefnyddir i recriwtio Llywodraethwyr.
4. Datblygu, monitro a gweithredu rhaglen sefydlu a hyfforddi llywodraethwyr, a gwerthuso llywodraethwyr a Chadeirydd Bwrdd y Llywodraethwyr.
5. Prosesau ar gyfer adolygiad cyfnodol y Bwrdd o'i effeithiolrwydd ei hun a gweithrediad argymhellion, yn ogystal ag adolygiadau o Bwyllgorau.
6. Y rhestr fer o unigolion addas i’w dyfarnu â Gwobrau Er Anrhydedd y Brifysgol, gan dynnu ar argymhellion a baratowyd gan y Bwrdd Academaidd.
7. Diddymu Dyfarniad er Anrhydedd a roddwyd yn flaenorol gan y Brifysgol.
8. Enwebeion arfaethedig y Brifysgol ar gyfer dyfarniadau o dan System Anrhydedd y DU.
9. Ystyried ac argymell ar gyfer cymeradwyaeth y Bwrdd:
10. Penodi ac ailbenodi Llywodraethwyr i'r Bwrdd, gan roi sylw dyledus i bolisïau cydraddoldeb ac amrywiaeth y Brifysgol yn ogystal â matrics sgiliau'r Bwrdd.
11. Enwebu Llywodraethwyr i'w penodi i Bwyllgorau, gan gynnwys Cadeiryddion Pwyllgorau.
12. Cymeradwyaeth ar gyfer penodi’r Canghellor, Cadeirydd y Bwrdd, yr Is-Ganghellor a deiliaid swyddi uwch eraill.
13. Y broses a ddefnyddir i benodi Canghellor y Brifysgol a Chadeirydd Bwrdd y Llywodraethwyr, gan gynnwys adolygiad rheolaidd o’r disgrifiadau rôl.
14. Deilliannau adolygiadau cyfnodol o'r Bwrdd a'i Bwyllgorau.
15. I dderbyn adroddiadau er gwybodaeth a chynghori’r Bwrdd a/neu’r Is-Ganghellor fel y bo’n briodol ar:
16. Cyfansoddiad y corff llywodraethu, gan ystyried y matrics sgiliau, yr angen am gynllunio olyniaeth, ac amrywiaeth a chynwysoldeb, gan gynghori'r Bwrdd ar yr angen am unrhyw newidiadau i strwythur, maint neu gydbwysedd.
17. Datblygiadau mewn arfer da llywodraethu a sut mae'r rhain yn berthnasol i'r Brifysgol, gan gynghori'r Bwrdd ar gydymffurfiaeth.
18. Perfformiad Pwyllgorau, gan gynnwys presenoldeb llywodraethwyr unigol.
19. Gall y Pwyllgor sefydlu Grwpiau Gorchwyl a Gorffen â therfyn amser i ymgymryd ag unrhyw un o'r cyfrifoldebau uchod ar ei ran. Cytunir ar aelodaeth a threfniadau adrodd y Grwpiau Gorchwyl a Gorffen gan Gadeirydd y Bwrdd, Cadeirydd y Pwyllgor, neu'r Is-Ganghellor, yn unol â gofynion busnes.
20. Gweithrediad

Bydd y Pwyllgor yn cytuno ac yn cyflwyno i’r Bwrdd adroddiad blynyddol yn amlinellu’r busnes allweddol a gyflawnwyd gan y Pwyllgor yn ystod y flwyddyn academaidd flaenorol, gan ganolbwyntio’n benodol ar y penderfyniadau a wnaed gan y Pwyllgor ar ran y corff llywodraethu yn unol â’r awdurdodau dirprwyedig a ddarperir yn y cylch gorchwyl hwn.

Bydd y Pwyllgor yn darparu i'r Bwrdd yn flynyddol y cynlluniau hyfforddi a sefydlu ar gyfer llywodraethwyr ar gyfer y flwyddyn ganlynol.

Bydd y Pwyllgor yn rhoi gwerthusiad blynyddol i'r Bwrdd o berfformiad y Pwyllgorau, yn ogystal â manylion presenoldeb y Llywodraethwyr ym mhob cyfarfod.

Bydd y Pwyllgor yn darparu adroddiad cryno i'r Bwrdd yn dilyn pob cyfarfod, yn nodi pa benderfyniadau a wnaed drwy awdurdod dirprwyedig. Bydd y Cadeirydd yn rhoi diweddariad llafar i’r Bwrdd yn ôl yr angen gan amlygu unrhyw faterion y mae angen iddynt ddwyn i sylw’r Bwrdd.

Gall y Pwyllgor ystyried materion a gyfeirir ato gan y Bwrdd, y Bwrdd Academaidd (drwy’r Is-Ganghellor), neu Grŵp Gweithredol Is-Ganghellor y Brifysgol.

# **ATODIAD 2**

Presenoldeb mewn Cyfarfodydd

|  |  |  |  |
| --- | --- | --- | --- |
| **Enw | Dyddiad** | 02-Hyd-23 | 29-Ion-24 | 03-Meh-24 |
| Bull, Charlie (Llywodraethwr Staff Gwasanaethau Proffesiynol) | Ie | Ie | Ie |
| Capaldi, Nick (Cadeirydd a Llywodraethwr Annibynnol) | Ie | Ymddiheuriadau | Ie |
| Yr Athro Langford, Rachael (Is-Ganghellor) – o 01 Chwefror 2024 | dd/b | dd/b | Ie |
| Matthews, Paul (Llywodraethwr Annibynnol) | Ie | Ie | Ie |
| Palmer, Kirsty (Llywodraethwr Cynrychiolydd y Bwrdd Academaidd) | Ie | Ie | Ie |
| Warrender, David (Cadeirydd a Llywodraethwr Annibynnol) | Ie | Ie | Ie |
|  |  |  |  |
| Taylor, John (Cadeirydd y Bwrdd) | Ymddiheuriadau | Ie | Ymddiheuriadau |
| *Yr Athro Aitchison, Cara (Is-Ganghellor) – tan 31 Ionawr 2024* | *Ie* | *Ymddiheuriadau* | *dd/b* |

Er mwyn sicrhau cworwm, roedd Cadeirydd y Bwrdd hefyd yn bresennol yn ôl yr angen.